b'\n_START_ARTICLE_\nRadijo galaktika\n_START_PARAGRAPH_\nRadijo galaktika skleid\xc5\xbeia labai intensyvi\xc4\x85 radijo diapazono spinduliuot\xc4\x99, kuri daug kart\xc5\xb3 pranoksta \xc4\xafprastos galaktikos radijo spinduliavim\xc4\x85. Tipin\xc4\x97s radijo galaktikos spinduliavimas radijo bang\xc5\xb3 ruo\xc5\xbee yra nuo 100 iki 1 milijono kart\xc5\xb3 galingesn\xc4\x97s u\xc5\xbe m\xc5\xabs\xc5\xb3 Pauk\xc5\xa1\xc4\x8di\xc5\xb3 Tako galaktikos. \xc5\xa0is radijo spinduliavimas yra sinhrotroninis. Radijo galaktikos priklauso aktyvi\xc5\xb3j\xc5\xb3 galaktik\xc5\xb3 grupei. Pa\xc4\x8dios artimiausios galingos radijo galaktikos yra NGC 5128 (Kentauro A), Gulb\xc4\x97s A, M 87 (Mergel\xc4\x97s A).\n_START_SECTION_\nGalaktikos po\xc5\xbeymiai\n_START_PARAGRAPH_\nPirm\xc4\x85 kart\xc4\x85 aktyvosios galaktikos atrastos 1940 m. Astronomai pasteb\xc4\x97jo, kad kai kurios tolimosios galaktikos skleid\xc5\xbeia ne tik optin\xc4\x99 \xc5\xa1vies\xc4\x85, bet ir radijo bangas._NEWLINE_Radijo bangos daugiausia sklinda i\xc5\xa1 kompakti\xc5\xa1kos srities galaktikos centre ir dviej\xc5\xb3 mil\xc5\xbeini\xc5\xa1ko dyd\xc5\xbeio elementari\xc5\xb3j\xc5\xb3 daleli\xc5\xb3 \xc4\x8diurk\xc5\xa1li\xc5\xb3, nukreipt\xc5\xb3 nuo galaktikos centro \xc4\xaf prie\xc5\xa1ingas puses. Vienintelis \xc5\xa1iandien \xc5\xbeinomas energijos \xc5\xa1altinis, paj\xc4\x97gus i\xc5\xa1laisvinti tok\xc4\xaf galing\xc4\x85 spinduliavim\xc4\x85, yra did\xc5\xbeiul\xc4\x97 juodoji skyl\xc4\x97.'